สรุปภาวะตลาดต่างประเทศ ประจำวันที่ 2 ส.ค. 2562
สรุปภาวะตลาดต่างประเทศ ประจำวันที่ 2 ส.ค. 2562
สรุปภาวะตลาดต่างประเทศ ประจำวันที่ 2 ส.ค. 2562
5 ส.ค. 2562

ดัชนีดาวโจนส์ตลาดหุ้นนิวยอร์กปิดปรับตัวลงต่อเมื่อวันศุกร์ (2 ส.ค.) เนื่องจากนักลงทุนวิตกเกี่ยวกับการทำสงครามการค้าระหว่างสหรัฐและจีน หลังประธานาธิบดีโดนัลด์ ทรัมป์แห่งสหรัฐขู่เก็บภาษีนำเข้าสินค้าจีนอีก 10% ขณะที่นักลงทุนผิดหวังกับการเปิดเผยข้อมูลเศรษฐกิจสหรัฐที่ต่ำกว่าคาด และเจ้าหน้าที่ธนาคารกลางสหรัฐ (เฟด) รายหนึ่งแสดงความไม่เห็นด้วยกับการปรับลดอัตราดอกเบี้ยของเฟดสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 26,485.01 จุด ลดลง 98.41 จุด หรือ -0.37% ขณะที่ ดัชนี 2,932.05 จุด ลดลง 21.51 จุด หรือ -0.73% และ ดัชนี Nasdaq ปิดที่ 8,004.07 จุด ลดลง 107.05 จุด หรือ -1.32%
 
ตลาดหุ้นยุโรปปิดร่วงลงเมื่อวันศุกร์ (2 ส.ค.) โดยถูกกดดันจากความวิตกเกี่ยวกับความตึงเครียดทางการค้าที่เพิ่มขึ้นระหว่างสหรัฐและจีน หลังประธานาธิบดีโดนัลด์ ทรัมป์แห่งสหรัฐขู่ที่จะเก็บภาษีนำเข้าจากสินค้าของจีนอีก
ดัชนี Stoxx Europe 600 ร่วงลง 2.46% ปิดที่ 378.15 จุด
ดัชนี CAC-40 ตลาดหุ้นฝรั่งเศสปิดที่ 5,359.00 จุด ร่วงลง 198.41 จุด หรือ -3.57% ขณะที่ ดัชนี DAX ตลาดหุ้นเยอรมันปิดที่ 11,872.44 จุด ดิ่งลง 380.71 จุด หรือ -3.11% และ ดัชนี FTSE 100 ตลาดหุ้นลอนดอนปิดที่ 7,407.06 จุด ลดลง 177.81 จุด หรือ -2.34%
 
ตลาดหุ้นลอนดอนปิดร่วงลงเมื่อวันศุกร์ (2 ส.ค.) โดยถูกกดดันจากการที่ประธานาธิบดีโดนัลด์ ทรัมป์แห่งสหรัฐขู่ที่จะเก็บภาษีสินค้านำเข้าจากจีนอีกมูลค่า 3 แสนล้านดอลลาร์ นอกจากนี้ แนวโน้มผลการดำเนินงานที่ลดลงของบริษัทจดทะเบียนในอังกฤษ กดดันตลาดลงด้วย
ดัชนี FTSE 100 ตลาดหุ้นลอนดอนปิดที่ 7,407.06 จุด ลดลง 177.81 จุด หรือ -2.34%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อวันศุกร์ (2 ส.ค.) โดยราคาน้ำมันฟื้นตัวขึ้น หลังจากร่วงลงอย่างหนักในวันพฤหัสบดีจากความวิตกเกี่ยวกับสงครามการค้าสหรัฐ-จีน และผลกระทบต่อความต้องการใช้น้ามัน
สัญญาน้ำมันดิบ WTI ส่งมอบเดือนก.ย. เพิ่มขึ้น 1.71 ดอลลาร์ หรือ 3.2% ปิดที่ 55.66 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 1.39 ดอลลาร์  หรือ 2.3% ปิดที่ 61.89 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเมื่อวันศุกร์ (2 ส.ค.) โดยได้แรงหนุนจากการที่บรรดาเทรดเดอร์เข้าซื้อทองในฐานะสินทรัพย์ปลอดภัย ขณะที่ดอลลาร์อ่อนค่าลง
สัญญาทองคำตลาด COMEX (Commodity Exchange) ส่งมอบเดือนส.ค. พุ่งขึ้น 25.1 ดอลลาร์ หรือ 1.75% ปิดที่ 1,457.5 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 9 เซนต์ หรือ 0.56% ปิดที่ 16.27 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 1.7 ดอลลาร์ หรือ 0.2% ปิดที่ 853 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 10.10 ดอลลาร์ หรือ 0.7% ปิดที่ 1,404.20 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักในการซื้อขายที่ตลาดปริวรรตเงินตรานิวยอร์กเมื่อวันศุกร์ (2 ส.ค.) หลังจากสหรัฐเปิดเผยข้อมูลการจ้างงานชะลอตัวในเดือนก.ค.
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลบ 0.32% สู่ระดับ 98.0778  ในการซื้อขายเมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 106.56 เยน จากระดับ 107.35 เยน ขณะที่อ่อนค่าเมื่อเทียบกับฟรังก์สวิส ที่ระดับ 0.9824 ฟรังก์ จากระดับ 0.9901 ฟรังก์ และ อ่อนค่าเมื่อเทียบกับดอลลาร์แคนาดาสู่ระดับ 1.3211 ดอลลาร์แคนาดา จากระดับ 1.3234 ดอลลาร์แคนาดา
ส่วนยูโรแข็งค่าแตะระดับ 1.1111 ดอลลาร์ จากระดับ 1.1081 ดอลลาร์,เงินปอนด์แข็งค่าเมื่อเทียบกับดอลลาร์สหรัฐ ที่ระดับ 1.2157 ดอลลาร์ จากระดับ 1.2146 ดอลลาร์ ขณะที่ดอลลาร์ออสเตรเลียอ่อนค่าลงสู่ระดับ 0.6795 ดอลลาร์สหรัฐ จากระดับ 0.6804 ดอลลาร์สหรัฐ